CELEX: 22010D0092
Language: da
Date: 2010-07-02 00:00:00
Title: Det Blandede EØS-udvalgs afgørelse nr. 92/2010 af 2. juli 2010 om ændring af bilag XVIII (Sundhed og sikkerhed på arbejdspladsen, arbejdsret og ligebehandling af mænd og kvinder) og protokol 37 til EØS-aftalen

21.10.2010   
            
            
               DA
            
            
               Den Europæiske Unions Tidende
            
            
               L 277/46
            
         DET BLANDEDE EØS-UDVALGS AFGØRELSE
   Nr. 92/2010
   af 2. juli 2010
   om ændring af bilag XVIII (Sundhed og sikkerhed på arbejdspladsen, arbejdsret og ligebehandling af mænd og kvinder) og protokol 37 til EØS-aftalen
   DET BLANDEDE EØS-UDVALG HAR —
   Under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98 og 101, og
   ud fra følgende betragtninger:
   
               (1)
            
            
               Bilag XVIII til aftalen blev ændret ved Det Blandede EØS-udvalgs afgørelse nr. 54/2010 af 30. april 2010 (1).
            
         
               (2)
            
            
               Protokol 37 til aftalen blev ændret ved Det Blandede EØS-udvalgs afgørelse nr. 159/2009 af 4. december 2009 (2).
            
         
               (3)
            
            
               Kommissionens afgørelse 2009/17/EF af 19. december 2008 om nedsættelse af et ekspertudvalg for udstationering af arbejdstagere (3) bør indarbejdes i aftalen.
            
         
               (4)
            
            
               Hvis aftalen skal fungere ordentligt, skal protokol 37 til aftalen ændres, så den kommer til at omfatte det ekspertudvalg for udstationering af arbejdstagere, der blev nedsat ved afgørelse 2009/17/EF, og bilag XVIII skal ændres for at fastsætte procedurerne for samarbejdet med denne gruppe —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 30 (Europa-Parlamentets og Rådets direktiv 96/71/EF) i bilag XVIII til aftalen:
   
               »30a.
            
            
               
                  32009 D 0017: Kommissionens afgørelse 2009/17/EF af 19. december 2008 om nedsættelse af et ekspertudvalg for udstationering af arbejdstagere (EUT L 8 af 13.1.2009, s. 26).
               Vilkår for EFTA-staternes deltagelse i henhold til aftalens artikel 101:
               Hver EFTA-stat kan i henhold til artikel 3 i Kommissionens afgørelse 2009/17/EF udnævne to personer, som kan deltage som observatører i ekspertudvalget for udstationering af arbejdstagere.«
            
         Artikel 2
   Følgende punkt indsættes i protokol 37 til aftalen (der indeholder den i artikel 101 omhandlede liste):
   
               »33.
            
            
               Ekspertudvalget for udstationering af arbejdstagere (Kommissionens afgørelse 2009/17/EF).«
            
         Artikel 3
   Den islandske og den norske udgave af beslutning 2009/17/EF, der offentliggøres i Den Europæiske Unions Tidendes EØS-tillæg, er autentiske.
   Artikel 4
   Denne afgørelse træder i kraft den 3. juli 2010, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (4).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 2. juli 2010.
      
         
            På vegne af Det Blandede EØS-udvalgs
         
         Stefán Haukur JÓHANNESSON
         
            Formand
         
      
   
   
      (1)  EUT L 181 af 15.7.2010, s. 22.
   
      (2)  EUT L 62 af 11.3.2010, s. 65.
   
      (3)  EUT L 8 af 13.1.2009, s. 26.
   
      (4)  Ingen forfatningsmæssige krav angivet.